open-index/open-wikipedia-markdown huggingface dataset:
Furi

**Furi** ass den Numm vun engem Plateau uewerhalb vun Zermatt op 1864 m.

## Infrastruktur

Um Furi sinn eng Rei Chaleten an Restauranten. Verbindung zu Zermatt huet een iwwer eng Strooss, déi mat Elektroautoen am Summer ze befueren ass an och duerch 2 Seelbunnen.

## Bedeitung am Schigebitt vun Zermatt

### Furi-Matterhorn Paradise

De Furi ass e wichtege Dréi- an Aangelpunkt am Schigebitt vun Zermatt. Vun Zermatt aus erreecht een als Schifuerer a Foussgänger de Furi mat Seelbunnen, déi am Duerfgebitt vu Schluhmatten fortginn. Zanter 2003 gëtt et do eng nei Ëmlafseelbunn mat Panoramafënsteren, de Matterhornepress. Deen huet seng éischt Tëschestatoun um Furi ier en do no engem Richtungswiessel iwwer Aroleid op de Schwarzsee geet. Déi al Seelbunn existéiert och nach. Si leeft parallell zum éischten Tronçon vum Matterhornexpress a gëtt just nach a Stousszäite benotzt fir d'Waardezäit an der Dallstatioun vum Matterhornexpress ze verkierzen.

Bis virun e puer Joer konnt ee mat enger Pendelkabinn direkt vum Furi op Furgg fueren. Déi Kabinn gouf awer ofgebaut.

En Haaptgrond fir déi Kabinn aus dem Betrib ze huelen ass nieft dem Matterhornexpress d'Pendelkabinn Furi-Trockner Steg. Doduerch ass de Furi e wichtegen Dréipunkt fir op d'Klengt Matterhorn ze kommen, den héchste Punkt deen en an Europa mat enger Kabinn erreeche kann.
Well bei der Kabinn Furi-Trockner Steg dacks laang Waardezäite sinn, gëtt gerode mam Matterhorn-Express bis op de Schwarzsee ze fueren an da via Furgg op den Trockener Steg ze fueren.

Souwuel vum Schwarzsee wéi och vu Furgg kënnt eng Schipist op de Furi. Déi Pist vu Furgg ass eng schwaarz an trotz Beschnéiung meeschtens staark veräist an nëmme ganz gudde Schifuerer unzeroden.
D'Pist vum Schwarzsee ass eng rout, an huet no e puer géie Passagen e laangen Zéiwee den tëscht rustikale Chaleten um Furi erauskënnt. Do kann een och iwwer d'Stafelalp op de Furi fueren. Déi Pist ass méi einfach a kann och vu manner gudde Schifuerer benotzt ginn.

### Furi-Gornergrat

Zanter dem Dezember 2006 gëtt et eng nei debrayabel Kabinnebunn, de Riffelberg-Express. Et handelt sech wéi beim Matterhorn-Express ëm Panoramakabinnen déi déi laang erwaarte Verbindung zum Gornergrat iwwer de Riffelberg méiglech maachen. Virdrun war et nëmme méiglech, vum Gornergrat Richtung Matterhorn Paradise ze fueren, mä net emgekéiert.
Vum Furi aus kënnt een a wéinege Minutten ouni Waardezäit op de Riffelberg. Déi Seelbunn huet eng Zwëschestatioun op enger Plaz déi nach zum Furi gehéiert awer méi déif läit, soudatt d'Pist vun der Riffelalp vun do aus z'erreechen ass.

### Furi-Zermatt

Vum Furi geet eng rout Pist zeréck op Zermatt. Déi Pist ass beschneit mä bei héijen Temperaturen a wéineg Schnéi schlecht ze fueren an dofir benotze vill Leit de Matterhorn-Express fir zeréck op Zermatt ze fueren.
Lagunenniwwel

De **Lagunenniwwel**, och **Messier 8** oder **NGC 6523** bezeechnet, ass eng Struktur aus Emissiouns- a Reflexiounsniwwele mat enger Hellegkeet vu +5,00&nbsp;mag an enger Wénkelausdeenung vu 45' × 30' am Stärebild Sagittarius. Hie läit op enger Distanz vu 5.200 Liichtjoer.

## Entdeckung
Den Niwwel gouf am Joer 1747 vum franséischen Astronom Guillaume Le Gentil entdeckt. 
## Morphologie
De Lagunenniwwel ass e grousst Stäregebuertsgebitt an enthält vill Globulen. Am hellsten Deel vum Niwwel ass eng Regioun, déi wéinst hirem Ausgesinn *Stonneglas-Niwwel* (net ze verwiessele mat dem *[[Sandauer-Niwwel]]* MyCn18) genannt gëtt.

Am Zentrum vum Niwwel ass de jonken oppene Stärekoup NGC 6530, deen aus dem Material vum Niwwel entstanen ass, an en elo un d'Liichte bréngt.

De Lagunenniwwel ass den zweethellste siichtbare Gasniwwel, a ka mat klengen Teleskope gesi ginn.

## Kuckt och

## Um Spaweck
* ++ Den M 8 op SEDS.org
Schmelz

Eng **Schmelz** ass eng industriell Installatioun, déi als Zil huet, duerch Aschmëlze vu Matière eng aner Matière hierzestellen, déi verschafft a verkaaft ka ginn.

Etymologesch kënnt d'Wuert *Schmelz* vum Verb "schmëlzen", dat eng Ännerung vum cheemeschen Agregatiounszoustand vun enger Matière bedeit.

An der Entwécklung vun der Lëtzebuerger Siderurgie hu Schmelzen zu Lëtzebuerg eng grouss Roll gespillt.

Äerz, notamment Lëtzebuerger Minett, déi virun allem am Süde vum Land an der sougenannter Minettsgéigend ofgebaut ginn ass, ass a Schmelzen verschafft ginn.

## Produktiounsweis
An Héichiewe gëtt mat Hëllef vu Brennmaterial (dacks Kock) Äerz sou erhëtzt, datt d'Metall sech aus dem Stee léist. Dat elo flëssegt, also ageschmolt Material, gëtt iwwer Eisen- oder Stolstroossen aus dem Héichuewe geleet an zu diverse Produkter verschafft.

## Standuerter vu Schmelzen zu Lëtzebuerg
* Déi grouss Schmelze vum Land sinn am Süden ze fannen, notamment zu Déifferdeng, Esch-Uelzecht (Adolf-Emil, Brasseur, Belval), Rodange a Schëffleng.
* Déi Diddelenger Schmelz, déi Matgrënnerin vun der Arbed war, gouf an den 1980er Joren, wéi d'Flëssegphas duerch grouss Elektroiewen ersat gouf, deelweis ofgerappt, an et ass just e kaalt Walzwierk an eng Verzénkungsanlag am *Greisendall* stoe bliwwen.
* Méi kleng Schmelze ware fréier och méi nërdlech ze fannen, wéi zu Eech, Stengefort, Manternach oder zu Simmer.
* Déi Dummeldenger Schmelz war eng vun den éischten am Land.
* Ee vun den éischten Héichiewe stoung tëscht Fëschbech an der Fiels. D'Reschter kann een am Bësch, net wäit vun de Frelleweiere vu Fëschbech *op der Schmëdd* gesinn, ongeféier 300 Meter vum rietsen Uwänner vun der Wäisser Iernz. De Schmelzeweier ass och nach do ze gesinn, an de Flouernumm *Nei Schmelz* erënnert drun, datt do mol eng Schmelz stoung.
* D'Zowaascher Schmelz
* D'Rëmelenger Schmelz

## Um Spaweck

* Chronologie vun Héichiewen zu Lëtzebuerg vum Fernand Wiltgen
Gare Antwerpen-Centraal

D**'Gare Antwerpen-Centraal**, vun den Antwerpener och *Middenstatie* oder *Spoorwegkathedraal* genannt, ass eng Gare vun der SNCB an d'Haaptgare vun der Stad Antwerpen. Vun 1873 bis uganks 2007 war et eng Kappgare. Den 23. Mäerz 2007 gouf en Tunnel den ënner der Gare an engem Deel vun der Stad leeft opgemaach.

Déi éischt Gare zu Antwerpen déi deemools *[[Gare Borgerhout|Station Borgerhout]]* geheescht huet war den Terminus vun der Linn Antwerpen-Mechelen, déi den 3. Juni 1836 a Betrib goung.

Dës Linn gouf 1834 verlängert bis op d'Statioun *[[Antwerpen-Dokken en Stapelplaatsen]]*.

D'Statioun Borgerhout war en hëlzent Gebai dat 1854 duerch en neit Statiounsgebai ersat gouf, dat Antwerpen-Oost genannt gouf.

Well d'Durchgangsverbindung no Holland déi duerch Stad goung en urbanistesche Problem war, gouf 1873 eng nei Streck laanscht Antwerpen gebaut an d'Gare gouf erëm eng Kappgare.

Mat dem Bau vum haitege Gebai (en Drëttel dovun) gouf 1899 ugefaangen, an 1905 stoung déi nei Kappgare Antwerpen-Centraal.

D'Iwwerdaachung vun de Quaien ass aus Stol a Glas a gouf vum Ingenieur Clement Van Bogaert realiséiert. Si ass 43 Meter héich, 186 Meter laang, 63 Meter breet a geet iwwer 10 Kappgleiser ewech. 

D'Gebai vun der Gare gouf vum Louis de la Censerie am eklektesche Stil entworf de sech inspiréiere gelooss huet vun der Gare vu Luzern an dem Pantheon zu Roum. Den héchste Punkt vum Gebai ass eng grouss Kuppel déi 75 Meter héich ass.

D'Gare gouf den 11. August 1905 a Betrib geholl.

Vun den 1950er Joren un, kënnt d'Gebai ëmmer méi an e schlechten Zoustand, an et gëtt souguer dru geduecht fir et afzerappen. E Klassement vun 1975 als protegéiert Monument kann dat awer verhënneren, soudatt vun do un d'Gare komplett restauréiert gouf.

## Nord-Südverbindung

Iwwer e puer Joerzéngten hat d'Gare eng limitéiert Capacitéit. Dëst koum doduerch, datt net genuch Gleiser do waren, d'Quaien ze kuerz waren, a vill Zäit beim Ëmstelle vun den Zich verluer goung.

Zanter 1998 gouf dunn zu Antwerpen un der Nord-Südverbindung geschafft, déi Enn 2006 fäerdeg war.

Tëscht de Garen Antwerpen-Dam an Antwerpen-Berchem gouf ënner der Stad an der Gare Antwerpen-Centraal en 1.200 Meter laangen Tunnel gebuert fir datt Héichvitesszich, ënner anerem den LGV 4 / HSL - Zuid riicht duerch Antwerpen kënne fueren ouni mussen ëmgedréint ze ginn.

No dësem Ëmbau huet Antwerpen-Central zanter dem Mee 2007 follgend Gleisanlagen:

*Den alen Niveau (+1) mat 6 Kappgleiser 
*Den Niveau -1 mat 4 Kappgleiser
*Den Niveau -2 mat 4 Gleiser, dovu sinn der zwee Duerchfaartgleiser.

## Um Spaweck

* d'Websäit vun der Gare.
Idiotenhiwwel

Als **Idiotenhiwwel** bezeechent een op Lëtzebuergesch eng Schipist, déi liicht ze fueren ass; a Frankräich als gréng Pist bezeechent, op där Ufänger mat Schi oder Snowboard hir éischt Versich starten.

Déi Piste si meeschtens kuerz a flaach an hunn e klenge Lift a Form vun engem Schleeflift oder engem Tellerlift. Schischoule fänken do och meeschtens hir Ufängercoursen un.
Klengt Matterhorn

D**'Klengt Matterhorn**, op Däitsch *Klein Matterhorn* ass e spatze Bierg an de Schwäizer Alpen am Kanton Wallis uewerhalb vun Zermatt, deen 3.883 Meter héich ass.

Eng Pendelkabinn verbënnt den Trockner Steg mam Klenge Matterhorn. D'Kabinn kënnt op 3.820 m un. Duerch en Tunnel kënnt e bei den Ufank vun der Schipist um Gletscher.

## Infrastruktur
An der Gare op der Spëtz ass e klenge Picknickraum mat Snackméiglechkeet, an am Tunnel ass Plaz fir d'Schnéifräsen.

## Aussiichtspunkt op der Spëtz

Am Tunnel huet een d'Méiglechkeet duerch e Säitentunnel bei ee Lift ze kommen, deen een op e kënschtleche Plateau féiert, op deem Eisenkonstruktioune mat Gelänner an Trapen et erlaben, bis op d'Spëtz vum Klenge Matterhorn op 3.883 m erop ze kommen. Dëse Punkt ass den héchste Punkt an Europa, dee mat enger Kabinn erreechbar ass. Déi gutt Vue vun dësem Punkt aus, ass e Magnéit fir vill Touristen déi zu all Joreszäit dohi kommen. Aussiichtstafele weisen den Touriste water Bierger se kënne gesinn.

## Gletscherhiel

Um Schnéiplateau um Gletscher bei der Spëtz vum Klenge Matterhorn ass an de spéiden 90er Joren eng Hiel an d'Gletscheräis geha ginn. Mat Hëllef vu schwéierem Geschier gouf e Stolle gegruef. Do kann een eng kleng Kapell, a méi ënnen op engem ënnerierdeschen Äisplateau Skulpture gesinn. Haaptmotto vun der Ausstellung ass d'Theema "Wäin". D'Entrée an d'Hiel ass gratis. Um Buedem leie Matten, soudatt een och mat Schiischong net ausrutsche kann.
Besonnesch un der Hiel ass, datt eng natierlech Gletscherspléck zoufälleg fonnt gouf. D'Spléck konnt laang Zäit besicht ginn, ass awer elo fir d'Publikum gespaart.

## Schipisten
Am Wanter geet eng eenzeg rout Schipist vum Gletscher fort. Den ieweschten Deel ass flaach an einfach ze fueren. Um Gletscher selwer ass méi ee géie Passage deen awer liicht ze packen ass. 
Am Summer funktionéiert e Schleeflift, deen op de Gobba di Rollin (3899) geet, direkt beim Ausgank vum Tunnel. Do kënnt een op den definitiv héchste Punkt an engem markéierte Schigebitt.

## Pläng fir d'Zukunft

D'Zermatter Biergbunnen hunn no hirer Fusioun am Joer 2003 de Plang entworf, Zermatt nach méi intressant fir den Tourismus ze maachen. Si wëllen eppes bidden, bei deem keen anert Schigebitt mathale kann, a plangen um Klenge Matterhorn eng Glaspyramid ze bauen, déi ronn 120 m héich soll sinn. D'Zil ass, sou kënschtlech e 4.000er ze kreéieren. Sou kann een den Touristen ubidden als eenzeg Destinatioun an Europa mat enger Kabinn e 4.000er z'erreechen. Trotz vill Kritik vun Ëmweltschützer soll am Summer 2007 mam Bau ugefaange ginn.
## Um Spaweck
Täsch VS

**Täsch** ass e klengt Duerf am Matter Dall. Nieft Täsch läit Randa an an der anerer Richtung Zermatt. All d'Zermatt-Touristen kennen dat Duerf well si do hiren Auto musse stoe loosse fir mat der Zuchnavett oder engem Taxi an dat autofräit Matterhornduerf ze fueren.

Täsch ass den Ausgangspunkt fir d'Besteigung vum Täschhorn.

Donieft gëtt et zu Täsch eng ganz Rei Wanderweeër an och en ausgebautent Laanglafski-Netz. Zu Zermatt selwer ass kee Laanglaf, soudatt Täsch hei Zoulaf huet.

## Infrastruktur

Täsch ass e richtegt Biergduerf wou am Laf vun der Tourismusentwécklung eng ganz Rëtsch Hotellen a Vakanzewunnenge gebaut goufen. Well de Loyer do méi bëlleg ass, wunnen eng ganz Rei Zermatttouristen zu Täsch a pendelen all Dag an d'Matterhorn-Duerf. 
Zanter dem Wanter 2006-2007 gëtt et en integréierte Schipass, an deem de Pendel-Service Zermatt-Täsch integréiert ass.

## Um Spaweck
Fays (Vosges)

**Fays** ass eng franséisch Gemeng an de Vogesen an der Regioun Grand Est.

## Nopeschgemengen
*Laval-sur-Vologne
*Prey (Vosges)
*Champ-le-Duc
*Bruyères

## Biller

Fichier:Fays, Mairie-école.jpg|D'Gebai mat der Schoul an der Gemeng
Fichier:88-Fays.png|Lokalisatioun vun der Gemeng am Departement an a Frankräich
Mount Wilson-Observatoire

De **Mount Wilson-Observatoire** ass mat engem Alter vun 100 Joer ee vun den eelsten an erfollegräichsten Observatoiren op der Äerd. E steet um Mount Wilson an de San Gabriel Mountains a Kalifornien, USA nordëstlech vu Los Angeles.

Den Observatoire gouf am Dezember 1904 vum George Ellery Hale gegrënnt. Am Ufank war en als e wëssenschaftlecht Konzept vun der Carnegie Institution of Washington geplangt. Den Hale huet d'Snow Solar Telescope vum Yerkes-Observatoire am Süd-Wisconsin an dat sonnegt a wiederkonstant Gebitt vum Mount Wilson bruecht, fir säi Studium iwwer d'Sonn weiderzeféieren.

Den Hale huet mat enger klenger Grupp vu Wëssenschaftler an Ingenieure vum Yerkes-Observatoire ugefaangen. An de Joren duerno ass den Observatoire zu engem vun de beschten astronomesche Fuerschungsariichtunge vun der Äerd ginn. Wärend der éischter Hallschent vum 20. Joerhonnert war den Observatoire hannereneen d'Standplaz mat den zwéi gréissten Teleskope vun der Äerd, souwéi zwou vun de leeschtungsfäegsten Ariichtunge fir de Studium vun der Sonn.

Mat den 1,54-Meter- a 2,54-Meter-Teleskope (och *Hooker-Spigel* genannt) fir d'Observatioun vum Nuetshimmel, souwéi den 18,3 an 45,7 Meter héije Sonnentuermteleskopen, si verschidden Entdeckungen an Nowäiser gemaach ginn:

* den Nowäis, datt d'Sonn net am Zentrum vun der Mëllechstrooss steet;
* d'Distanzbestëmmung vu Galaxien an domat de Bewäis, datt nach vill Galaxië baussent der Mëllechstrooss existéieren;
* d'Existenz vum Magnéitfeld vun der Sonn a seng Schlësselroll bei der Sonnenaktivitéit;
* d'Beweegungsrichtunge vun de Galaxien, déi op den Urspronk vum Urknall hiweisen;
* d'Existenz vu ville Stäre vu verschiddenen Altersklassen an eiser Galaxis.

An deem Observatoire gouf och d'Stäreninterferometrie entwéckelt mat där den Albert Abraham Michelson ëm 1920 den Duerchmiesser vu Roude Rise gemooss huet.

Den 2,54-Meter-Teleskop, deen zanter 1917 um Mount Wilson steet, huet vun 1985 bis 1992 wéinst engem ze klenge Budget net geschafft.

Den Observatoire kann, ofhängeg vum Wieder, dat ganzt Joer besicht ginn.

## Kuckt och

## Um Spaweck

*  – Websäit vum Mount Wilson Observatory
Sunnegga

**Sunnegga** ass en alpine Plateau iwwer Zermatt am Rothorn Paradise-Schigebitt op 2.288 m.

## Infrastruktur
Um Sunnegga ass e Restaurant mat grousser Baussenterrasse an eng Schiliftstatioun.

## Bedeitung am Schigebitt
Vun Zermatt aus kënnt ee mat enger ënnerierdescher Standseelbunn duerch de Suneggatunnel op Sunnegga. D'Statioun iwwer Sunnegga ass de Blauherd. Vu Sunnegga kennt ee mat der Gondelbunn dohin. Aussergewéinlech ass, datt sech um Seel jeeweils eng Kabinn an oppe Sëtzer ofwiesselen.

Op Sunnegga ass ëmmer den 2er Sessellift vu Findeln ukomm. Dee gouf an der Tëschenzäit mat engem neie 4er Sessellift ersat, woubäi erhieflech Modifikatiounen um Baukomplex zu Sunnegga néideg waren. Findeln ass eng kleng Uertschaft mat Chaleten an e puer Restauranten.

Op Sunnegga ass och nach en Ufängersessellift mat enger ganz einfacher Pist. Et ass méiglech vu Sunnegga aus mam Schlitt op Zermatt ze fueren.

Iwwer d'Schipiste kann ee vu Sunnegga via Petrullarve op Zermatt ze fueren. Et kennt een dann um *Riedweg* eraus, vu wou ee mat engem Persounelift op Zermatt erofuere kann, fir an der Dallstatioun vum Sunneggaexpress erauszekommen.

## Geschicht vum Sunnegga-Express
Scho fréi ass de Wäert vum Tourismus fir Zermatt erkannt ginn. 1942 ass decidéiert ginn, fir d'Gebitt ëm Sunnegga z'erschléissen. Dowéinst gouf e Schilift gebaut, deen am Summer als "Geh"lift benotzt konnt ginn. Kuerz duerno ass dëse Lift fir d'Kapazitéit vun de Schifuerer net méi duergaangen an et gouf e Sessellift op der Trass vum Schilift gebaut. 1948 ass den ale Schilift vun der Wiesti tëscht Sunnegga an dem Blauherd nees opgebaut ginn. E Schoulmeeschter an eng Hotelsgrupp hu bei der Finanzéierung gehollef. 1960 ass d'Kapazitéit vum Lift op 600 Persounen pro Stonn erhéicht ginn. D'Sëtzer vum Sessellift sinn extra parallel zur Fuerrichtung gedréint ginn, datt een d'Matterhorn gesinn huet. 
1977 ass eng speziell Gesellschaft fir d'Entwécklung vun enger ënnerierdescher Standseelbunn gegrënnt ginn, well erkannt gouf, datt wéinst deene laange Waardeschlaange moies beim Sessellift eng nei Transportméiglechkeet misst fonnt ginn. Obwuel mat 16 Milliounen Schwäitzer Frang gerechent gouf, huet déi Seelbunn schlussendlech bal 27 Millioune kascht. No 4 Joer Bauzäit ass d'Bunn den 28. November 1980 fir d'éischt gefuer. Déi Bunn ass beléift a bis 2002 sinn iwwer 17 Millioune Passagéier transportéiert ginn. D'Standseelbunn kann ouni Chauffer fueren, a fiert zanter 1996 mat 10 m/sec. Am Joer 1990 ass de Sessellift Zermatt-Sunnegga ofgebaut ginn. 1967 koum op der Eisfluh e Schilift dobäi. Dësen ass 2001 duerch e Sessellift ersat ginn. Duerch de Bau vum Petrullarve-Sessellift ass de Schilift op Blauherd 1980 ofgebaut ginn. 
## Um Spaweck
Täsch

De Begrëff **Täsch** huet e puer Bedeitungen:

* eng Zort Säckelchen un engem Kleedungsstéck: Täsch (Gezei)
* eng Uertschaft am Schwäizer Kanton Wallis: Täsch VS
* e Kichelchen, dee mat eppes gefëllt ass: Äppeltäsch
Lick-Observatoire

De **Lick-Observatoire** ass en astronomeschen Observatoire, dee vun der University of California bedriwwe gëtt. E steet op enger Héicht vun 1.300 Meter op der Spëtzt vum Mount Hamilton, no bei der Stad San Jose am US-Bundesstaat Kalifornien. E gouf aus der Ierfschaft vum James Lick, engem US-amerikanesche Pianobauer a Groussgrondbesëtzer finanzéiert.

## Geschicht

De Lick-Observatoire war den éischten Observatoire, deen op enger Spëtzt vun engem Bierg opgeriicht gouf. Ausschlaggeebend war d'Plaz, déi mat 330 kloren Nuechten am Joer an enger roueger Loft ganz gutt Observatiounsbedéngunge bitt. D'Spëtzt vum Mount Hamilton läit iwwer dem Niwwel, dee sech dacks iwwer d'Bucht vu San Francisco leet.

Ier mam Bau vum Observatoire ugefaange konnt ginn, huet missen eng Strooss op d'Plaz gebaut ginn. D'Baumaterial huet all misse mat Päerd a Mauldéierkaren erbäigeschleeft ginn. Ronn 360 Kéiere féieren erop op d'Spëtzt vum Bierg.

De Bau vum Observatoire huet vun 1876 bis 1887 gedauert. De Kierper vum 1886 verstuerwene Lick gouf 1887 op dem Gebitt bäigesat. Eng Messengstafel dréit déi einfach Opschrëft: *Here lies the body of James Lick.*

Den 91-cm-Refrakter war bei der Aweiung den 3. Januar 1888, de weltwäit gréisste Lënsenteleskop. Am Abrëll 1888 gouf den Observatoire der Universitéit vu Kalifornien iwwerginn.

Mat dem Wuesstem vu San Jose an dem Silicon Valley gouf d'Liichtverschmotzung e grousse Problem fir d'Observatioun. Am Joer 1980 gouf dofir e Programm an d'Liewe geruff fir d'exzessiv Beliichtung ze reduzéieren. Sou gouf z.&nbsp;B. d'Stroossebeliichtung op Nidderdrock-Natriumdampullen ëmgestallt.

Déi Moossname féieren dozou, datt de Mount Hamilton weider als astronomesch Fuerschungsstatioun benotzt ka ginn.

Nieft dem historesche Refrakter goufen am Laf vun der Zäit weider Teleskopen um Gebitt opgeriicht.

## Ekipement
Follgend Instrumenter ginn zurzäit um Lick-Observatoire agesat:

* 91-cm-Lick-Refrakter
* *C. Donald Shane* 3-m-Spigelteleskop
* *Carnegie* 50-cm-Duebel-Refrakter
* *Anna L. Nickel* 1-m-Spigelteleskop
* *Edward Crossley* 90-cm-Spigelteleskop
* *Coudé*-Spigelteleskop 60&nbsp;cm
* *Tauchmann* 50-cm-Spigelteleskop
* 135-mm-CCD-Koméitekamera
* *Katzman Automatic Imaging Telescope* (KAIT), e 76-cm-Spigelteleskop fir automatesch Himmelsfotoen.

## Entdeckungen
Déi follgend Himmelskierper goufen um Lick-Observatoire entdeckt.

### [[Jupiter (Planéit)|Jupitermounden]]
* Amalthea
* Ananke
* Elara
* Himalia
* Lysithea
* Sinope

### [[Exoplanéit]]en
* Dräifachsystemer
** Ypsilon Andromedae (zesummen mat dem Whipple-Observatoire)
** Copernicus (55 Cancri)
* Duebelsystemer
** HD38529 (zesummen mat dem Keck-Observatoire)
** HD12661 (zesummen mat Keck)
** GJ876 (zesummen mat Keck)
** 47 Ursa Majoris

### [[Asteroid]]en
* (29075) 1950 DA

## Kuckt och

## Um Spaweck

*  Lick Observatoire Homepage
Fays

**Fays** ass den Numm vu verschiddenen Uertschaften an der Belsch an a Frankräich
### An der Belsch

*Fays, eng Uertschaft an der Gemeng Manhay an der Provënz Lëtzebuerg 
*Fays, eng Uertschaft an der Gemeng Theux an der Provënz Léck
*Fays, eng Uertschaft bei Ciney an der Provënz Namouer 
*Fays, eng Uertschaft bei Bertogne an der Provënz Lëtzebuerg
*Fays-les-Veneurs, eng Uertschaft bei Paliseul an der Provënz Lëtzebuerg

### A Frankräich
* Fays, eng franséisch Gemeng an der Haute-Marne
* Fays, eng franséisch Gemeng an de Vogesen
* Fays, en Uertschaft an der Gemeng Saint-Usage an der Aube
* Fays, eng Uertschaft an der Gemeng Lorcy am Loiret
*Fays-la-Chapelle, eng franséisch Gemeng an der Aube
*Le Fays, eng Plaz an der Gemeng La Burbanche am Ain 
*Le Fays, eng Uertschaft an der Gemeng Moirans am Isère
Jean Paul Getty

De **Jean Paul Getty**, gebuer de 15. Dezember 1892 zu Minneapolis, a gestuerwen de 6. Juni 1976 zu Sutton Place bei Guildford an der Grofschaft Surrey, war en US-amerikaneschen Industriellen a Konschtmäzen.

Nodeem hie säin Ekonomiesstudium an England ofgeschloss hat, huet de Jean Paul Getty sech ëm d'Ueleggeschäfter vu sengem Papp George Franklin Getty bekëmmert. Hien huet d*'[[Getty Oil Company]]* gegrënnt. De Jean Paul Getty gouf zu senger Zäit als ee vun de räichste Männer vun der Welt op e Verméige vun 20 Milliarden Dollar geschat.

Vun 1951 un huet de Jean-Paul Getty an England gelieft wou hien och Bicher geschriwwen huet, sou ënner anerem *How to be Rich* an *As I See It: The Autobiography of J. Paul Getty*.

## Um Spaweck
Post vun Aasselbuer

D**'Post vun [[Aasselbuer]]** ass déi eelst bekannt Poststatioun vu Lëtzebuerg. Si gëtt an engem Postdokument fir d'éischt am Joer 1563 ernimmt.

Zanter Enn 2010 sinn am renovéierte Gebai en Hotel, e Restaurant an zwee ëffentlech zougänglech Muséeën ageriicht (de *Musée des écritoires* an e fréiere Klassesall). Den Domaine ass am Besëtz vun der Famill vum Léon Nilles.

## Geschicht
D'Aasselbuerer Post louch op engem Postwee dee vu Roum op Antwerpen goung. Dëse Postwee goung iwwer Florenz, Bologna, Innsbruck, Rheinhausen, Namouer a Bréissel bis op déi belsch Küst. Op dëser Streck waren ongeféier all zwanzeg Kilometer Wiesselstatiounen ageriicht. D'Statioune virun Aasselbuer ware Binsfeld, Nattenheim, Arzfeld, an Däitschland, an an der Belsch, Bourcy a Flamisoule.

D'Missioun vum Postmeeschter vun Aasselbuer war, fir den Transport an Direktioun Däitschland tëscht Aasselbuer an Arzfeld ze maachen. Déi Aasselbuerer Post ass vum Postmeeschter vu Bourcy/Michamps vun der Belsch aus beliwwert ginn.

D'Gebaier vun der fréierer Poststatioun bestinn nach ëmmer, wann och an engem ëmgeännerten Zoustand, an e Stroosseschëld mat der Opschrëft *Am Posteck*, erënnert un déi fréier Postaktivitéit zu Aasselbuer.

## Um Spaweck
* Websäit vum Relais postal zu Aasselbuer
Prümer Urbar

Dat sougenannt **Prümer Urbar** ass eng Lëscht vun all deene Recetten a Rechter, déi d'Benediktinerklouschter Prüm an der Äifel zegutt hat.

D'Prümer Urbar gouf am Joer 893 ënner dem Abt Regino vu Prüm geschriwwen. D'Original ass net erhale bliwwen, mä et gëtt eng Ofschrëft vum Exabt Caesarius vu Milendonk aus dem Joer 1222, an déi en och nach Ergänzungen a Kommentäre gesat huet. Se besteet aus 57 Säiten, an ass an 118 Kapitelen ënnerdeelt. Dës Ofschrëft gëtt am *Landeshauptarchiv* vu Koblenz versuergt.

D'Prümer Urbar ass virun allem dofir intressant, well heidran en ettlech Uertschaften a Géigenden an der Äifel, laanscht der Ahr, an der Géigend vu Münstereifel, am Taunus, am Hannerland vu Sankt Goar, a Frankräich, Holland, a Lëtzebuerg a soss doruechter eng éischt Kéier ernimmt goufen.

## Uertschaften am Prümer Urbar

### Lëtzebuerger Uertschaften

Bech-Maacher (becghe), Géidgen (godingen), Holler (hunlar), Lëllgen (lullingen), Remerschen (remsere), Réimech (remecke), Schengen (ckeingen), Schwéidsbeng (psuesingen), Stadbriedemes (bridenes), Wäiswampech (wanpahc).

### Franséisch Uertschaften
Rodemack (rodenaccere)

## Literatur
* *Das Prümer Urbar*, hrsg. von Ingo Schwab (= Rheinische Urbare 5), Düsseldorf 1983 
* "Das Prümer Urbar" übersetzt und kommentiert von Nikolaus Nösges, in: *anno verbi incarnati DCCCXCIII conscriptum. Im Jahre des Herrn 893 geschrieben. 1100 Jahre Prümer Urbar.* Festschrift, hrsg. von Reiner Nolden, Trier 1993, S. 17-115 (Übersetzung)
* D. Hägermann: *Eine Grundherrschaft des 13. Jahrhunderts im Spiegel des Frühmittelalters. Caesarius von Prüm und seine kommentierte Abschrift des Urbars von 893.* Rhein. Vierteljahresbl. 45, 1981, 1-34.
* Ludolf Kuchenbuch: Bäuerliche Gesellschaft und Klosterherrschaft im 9. Jahrhundert. Studien zur Sozialstruktur der Familia der Abtei Prüm, Wiesbaden 1978

## Um Spaweck
* Ufank vum Prümer Urbars an der (vereelzter) Editioun vum *Mittelrheinischen Urkundenbuchs* Bd. 1, 1860, digitaliséiert vun der *Rheinische Landesbibliothek Koblenz*
* Ofbildungen aus dem Urbar
Arrondissement Haguenau

Den **Arrondissement Haguenau** war eng franséisch administrativ Andeelung am Bas-Rhin an der Regioun Grand Est.

Den Haaptuert war Haguenau.

Den Arrondissement huet aus 3 Kantone bestanen:
* Canton de Bischwiller 
* Canton de Haguenau 
* Canton de Niederbronn-les-Bains
Arrondissement Saverne

Den **Arrondissement Saverne** ass eng franséisch administrativ Andeelung am Bas-Rhin an der Regioun Grand Est.

Den Haaptuert war Saverne.

Den Arrondissement setzt sech aus 6 Kantonen zesummen:
*Canton de Bouxwiller 
*Canton de Drulingen 
*Canton de Marmoutier 
*Canton de La Petite-Pierre 
*Canton de Sarre-Union 
*Canton de Saverne
Arrondissement Sélestat-Erstein

Den **Arrondissement Sélestat-Erstein** ass eng franséisch administrativ Andeelung am Bas-Rhin an der Regioun Grand Est.

Den Haaptuert war Sélestat.

Den Arrondissement setzt sech aus 6 Kantonen zesummen:
*Canton de Barr 
*Canton de Benfeld 
*Canton d'Erstein 
*Canton de Marckolsheim 
*Canton d'Obernai 
*Canton de Sélestat 
*Canton de Villé
Fontenay (Vosges)

**Fontenay** ass eng franséisch Gemeng an de Vogesen an der Regioun Grand Est.

## Nopeschgemengen

*Aydoilles
*Méménil
*Vaudéville
*Dompierre
Prey

**Prey** ass den Numm vu verschiddenen Uertschaften a Frankräich:

*Prey tëscht Épinal a Saint-Dié an de Vogesen
*Prey bei Évreux an der Eure
Arrondissement Molsheim

Den **Arrondissement Molsheim** ass eng franséisch administrativ Andeelung am Bas-Rhin an der Regioun Grand Est.

Den Haaptuert war Molsheim.

Den Arrondissement setzt sech aus 5 Kantonen zesummen:
*Canton de Molsheim 
*Canton de Rosheim 
*Canton de Saales 
*Canton de Schirmeck 
*Canton de Wasselonne
Dell

D'Firma **Dell** produzéiert Computeren a Computer-Accesoiren. Si gouf 1984 vum Michael Dell gegrënnt an huet hire Sëtz zu Round Rock an Texas (USA).

## Um Spaweck
Schischoul

Als **Schischoul** bezeechent een eng Installatioun a Schigebidder, wou ausgebilt Schiinstrukteren den Touriste verschidde Rutschsportaarte bäibréngen.

D'Haaptgebitt ass d'alpint Schifueren. Dofir gëtt et Kollektiv- a Privatcourse fir Kanner, Jugendlecher an Erwuessener. Wéi an der normaler Schoul gëtt et verschidde Klassen. D'Bezeechnunge variéieren jee no Schischoul a Land. 
Et ginn och verschidde Schistiler ugebueden. Sou gëtt et Carving, Freestyle, Renntraining, Decouverten an nach jee no Schischoul verschidden Zorte vu Coursen.

U Beléiftheet gewuess sinn och d'Snowboardcoursen, wou änlech wéi beim alpine Schicours, verschidde Cousen ugebuede ginn.

Déi meescht Schischoule bidden och Telemark, Kuerzschi a Laanglafcoursen un.

Fir Ufänger gëtt et speziell getrennt Schigäert oder Idiotenhiwwelen wou d'Ufänger ouni Rippe vun erfuerene Schifuerer a Rou kennen Schifuere léieren.

Déi meescht Schischoule bidden och Course fir Netschifuerer un, wéi Ausflich mat Schnéiracketten, Nordic Walking an aner Coursen.

Schitouren a gréisser alpin Projete ginn éischter vu Biergféierer, déi eng speziell Zousazausbildung hunn, organiséiert.

Et gëtt staatlech-ëffentlech a privat Schischoulen. All Schistatioun a Schihal huet meeschtens eng Schischoul.
Rothorn Paradise

**Rothorn Paradise** ass den Numm deen d'Biergbunne vun Zermatt engem Plateau ginn hunn, deen eigentlech als "Unterrothorn" bekannt ass an op 3.101 m läit.

## Infrastruktur

Nieft der Statioun vun der Biergbunn Blauherd- Rothorn gëtt et hei nieft engem Restaurant d'Personalhaus "Kumme". Bis virun der Fusioun vun den Zermatter Biergbunnen haten hei d'Bedreiwer vun den Sunnegga-Blauher-Rothorn Bunnen hir Büroen.
Zanter der Fusioun am Joer 2002 ass hei den Haaptverwaltungssëtz vun den "Zermatter Bergbahnen AG".

## Bedeitung am Schigebitt

Um Rothorn gi just Piste fort, well et den héchste Punkt am Schigebitt vum Rothorn ass an doduerch huet d'Rothorn, nieft dem Fakt eng immens Vue ze hunn, Bedeitung als Aangelpunkt tëscht dem Rothorn an dem GornergratSkigebitt. 
Vum Rothorn aus kann een am Secteur bleiwen an op de Blauherd an, bei genuch Schnéi, op d'Petrullarve fueren. Eng aner Méiglechkeet erlaabt et, iwwer d'Fluhalp op Gant ze fueren. Vun hei kann een mat enger Pendelkabinn iwwer Hohthälli op de Gornergrat fueren. 
Et gëtt Pläng fir och eng Verbindung vun Findeln op de Gornergratsecteur ze bauen, soudatt dës staark belaaschte Verbindung entlaascht géif ginn.

## Sessellift Kumme

Um Rothorn kënnt en 3er Sessellift un, deen eng blo, rout a schwaarz Pist zerwéiert. Wann de Schnéi e Weiderfueren op d'Petrullarve net erlaabt, kann ee mat dësem Lift erëm zeréck op d'Rothorn fueren. 1982 ass dëse Lift a Betrib gaangen.

## Lawinen

Den ieweschte Secteur vum Rothorn-Skigebitt ass no Neischnéi meeschtens zou, well dann hei eng grouss Lawinegefor besteet. 
An dësem Fall ass keng Verbindung per Ski op de Gornergratsecteur méiglech. Am Fall wou d'Kabinn Gant-Blauherd funktionéiert ass d'Verbindung per Kabinn méiglech. Dëse Problem soll an der Saison 07-08 duerch de Bau vum Sessellift Findeln-Grünséi geléist ginn.
James-Craig-Watson Medail

D**'James-Craig-Watson Medail** ass eng Auszeechnung vun der amerikanescher National Academy of Sciences fir Leeschtungen um Gebitt vun der Astronomie. Si gouf duerch e Vermiechtnes vum James Craig Watson an d'Liewe geruff. 

## Präisdréier

* 1887: Benjamin Apthorp Gould
* 1889: Ed Schoenfeld 
* 1891: Arthur Auwers
* 1894: Seth Carlo Chandler
* 1899: David Gill
* 1913: Jacobus Kapteyn
* 1916: Armin Otto Leuschner
* 1924: Carl Charlier
* 1929: Willem de Sitter
* 1936: Ernest W. Brown
* 1948: Samuel A. Mitchell
* 1951: Herbert R. Morgan
* 1955: Chester B. Watts
* 1957: George Van Biesbroeck
* 1960: Yusuke Hagihara
* 1961: Otto Heckmann
* 1964: Willem Jacob Luyten
* 1965: Paul Herget
* 1966: Wallace J. Eckert
* 1969: Jurgen Moser
* 1972: André Deprit
* 1975: Gerald Maurice Clemence
* 1979: Charles Thomas Kowal‎
* 1982: Stanton J. Peale
* 1985: W. Kent Ford, Jr
* 1986: Robert B. Leighton
* 1991: Maarten Schmidt
* 1994: Yasuo Tanaka
* 1998: Carolyn Shoemaker an den Eugene Shoemaker
* 2001: David Todd Wilkinson
* 2004: Vera Rubin
* 2007: Michael F. Skrutskie an de Roc M. Cutri
* 2010: Margaret Geller
* 2012: Jeremiah P. Ostriker
* 2014: Robert P. Kirshner
* 2016: Timothy M. Brown
* 2018: Ewine F. van Dishoeck

## Um Spaweck

*  James-Craig-Watson Medail
Rothorn (Zermatt)

D'Rothorn ass e Bierg an der Schwäiz am Kanton Wallis. Et ass eng vun de Spëtze vun den dräi Zermatter Schigebidder, dem Rothorn-Paradise.

D'Ënnerrothorn ass 3.103 m héich.
Carl Charlier

De **Carl Vilhelm Ludwig Charlier**, gebuer den 1. Abrëll 1862, a gestuerwen de 5. November 1934, war e schweedeschen Astronom.

Hien huet säin Doktortitel vun de Wëssenschaften (Ph.D.) vun der Universitéit Uppsala am Joer 1887 kritt. Spéider ass hien dann op d'Universitéit vu Stockholm gaangen. Am Joer 1897 ass hie Professer fir Astronomie an Direkter vum Observatoire an der Universitéit vu Lund ginn.

Hie gouf bekannt fir seng statistesch Studien iwwer d'Stären an der Galaxis, hir Positiounen an hir Beweegungen. Aus allem huet hie versicht e Modell vun der Galaxis z'entwéckelen.

## Éierungen
* 1924 James-Craig-Watson Medail
* 1933 Bruce Medail

Och e Mound-Krater an e Mars-Krater goufen no him genannt, grad sou wéi den Asteroid 8677.
Maarten Schmidt

De **Maarten Schmidt**, gebuer den 28. Dezember 1929 zu Groningen an Holland, a gestuerwen de 17. September 2022 a Kalifornien, war en hollänneschen Astronom deen an den USA geschafft huet.

De Schmidt huet op der Universitéit Leiden beim Jan Hendrik Oort studéiert. Am Joer 1959 ass hien, no senger Promotioun, an d'USA gaange fir um California Institute of Technology ze schaffen. De Schmidt ass bekannt gi wéinst senger Entdeckung, déi hien 1963 gemaach huet, datt Quasaren Objete mat enger héijer Routverrécklung am wäiten Universum sinn.

## Auszeechnungen

* Rumford-Präis, American Academy of Arts and Sciences, 1968.
* Helen-B.-Warner-Präis, American Astronomical Society, 1964
* Henry Norris Russell Lectureship, 1978
* Karl-Schwarzschild-Medail, Astronomische Gesellschaft, 1968
* James-Craig-Watson Medail, National Academy of Sciences, 1991.
* Jansky-Präis, National Radio Astronomy Observatory, 1979.
* Goldmedail vun der Royal Astronomical Society, 1980.
* Bruce Medail, Astronomical Society of the Pacific, 1992
* Kavli-Präis, 2008
**No him genannt**
* Den Asteroid (10430) Martschmidt

## Um Spaweck
*  Bruce Medalists
*  Caltech Astronomy
*  Noruff vum Caltech
Selentschuk-Observatoire

De **Selentschuk-Observatoire** (russesch: „*Зеленчукская обсерватория (САО)*“) ass en Observatoire zu Selentschukskaja (Republik Karatschai-Tscherkessien) am nërdleche Kaukasus. Am Observatoire stinn den opteschen BTA-6 Teleskop souwéi de RATAN 600 Radioteleskop.

## BTA-6
D'Haaptinstrument vum Observatoire, ass de sechs-Meter-Spigelteleskop BTA-6 (Russesch: „Большой Телескоп Азимутальный“, *grousst Azimutalteleskop*), deen zum Zäitpunkt vu senger Fäerdegstellung 1975 bis Ufanks den 1990er Joer de gréissten Teleskop vun der Welt war. Mat dem 42 Tonne schwéiere Borsilikatspigel gouf et Problemer, an en ass 1978 wéinst engem Rëss ausgetosch ginn. Den Ënnerscheed zu anere Groussteleskopen ass, datt de Sechs-Meter-Teleskop vum Selentschuk-Observatoire azimutal montéiert ass, a mat Hëllef vun enger Computersteierung nogefouert gëtt.

## RATAN 600
De RATAN 600 ass e Radioteleskop mat 600 Meter Duerchmiesser.

## Kuckt och

## Um Spaweck

*  http://www.sao.ru/Doc-en/index.html
Ultra-Léger-Motorisé

**Ultra-Léger-Motorisé** afgekierzt **ULM** si kleng licht Fligere fir maximal zwou Persounen. Wat en ULM genee ass gëtt vu Land zu Land verschidden an de Gesetzer gereegelt. Eng eenheetlech Europanorm gëtt et fir de Moment nach net.

## Um Spaweck
Traité vu Meerssen

**Traité vu Meerssen** gëtt deen Traité genannt, deen den 8. August 870 zu Meerssen bei Maastricht an der haiteger Provënz Limburg (Holland) geschloss gouf.

Dora gouf d'Ierfschaft vum Lothaire II., nämlech Loutrengen (am Fong geholl: *Lotharingien*, wat bedeit: *dem Lothar säint*), tëscht dem Charles dem Plakkapp an dem Ludwig II. dem Däitschen opgedeelt. De Charel krut dee südwestlechen Deel, de Ludwig déi nordëstlech Hallschent.

D'Trennungslinn ass, graff gesot, laanscht de Flëss Meuse, Ourthe, Musel, Marne, Saône an da queesch duerch de Jura gelaf.
Domat koumen déi politesch a wirtschaftlech wichteg Stied a Géigenden Oochen, Holland an d'Elsass un dat spéidert Hellegt Réimescht Räich vun Däitscher Natioun.

Den Traité war wichteg fir déi spéider politesch Entwécklung vu Frankräich an Däitschland. Bis zum Enn vum Zweete Weltkrich gouf tëscht deenen zwéin ëm Loutrengen an den Elsass gestridden.

## Kuckt och
* Traité vu Verdun
* Deelung vu Prüm
* Traité vu Ribemont
Täschhorn

D**'Täschhorn** ass e Bierg an de Walliser Alpen. En ass 4.491 Meter héich.

D'Täschhorn gehéiert zur Mischabelgrupp, déi no dem Monte Rosa dat zweethéchst Biergmassiv an der Schwäiz ass.

Et ass e Bierg, dee ganz schwéier eropzeklammen ass, a well den normale Wee iwwer de *Mischabelscheet* och ganz schwéier ass, gëtt dës Spëtz relativ wéineg begaangen.

Déi Éischt um Täschhorn waren den 30. Juli 1862 de Stefan a Johann Zumtaugwald, zesumme mat dem J. Llewelyn Davies, J.W. Hayward a Peter-Josef Summermatter, déi iwwer d' NW-Flank (*Kinflank*) vu Randa aus eropgeklomme sinn.

## Literatur
* Helmut Dumler und Willi P. Burkhardt: *Viertausender der Alpen*. Bergverlag Rother, München 2001.
* Hermann Biner: *SAC Auswahlführer. Hochtouren im Wallis. Vom Trient zum Nufenenpass*. SAC-Verlag. 3. Oplo 2002.
* Michael Waeber:*Gebietsführer Walliser Alpen*. Bergverlag Rother, München 1999 (12. Oplo).

## Um Spaweck
Grandvillers

**Grandvillers** ass eng franséisch Gemeng an de Vogesen an der Regioun Grand Est.

## Biller

Fichier:Grandvillers 88600.jpg|Vue op Grandvillers
Fichier:Grandvillers mairie 01.JPG|D'Gemeng
Fichier:88-Grandvillers.png|Lokalisatioun vun der Gemeng am Departement an a Frankräich


## Nopeschgemengen
*Viménil
*Brouvelieures
*Fays
*Frémifontaine
(1864) Daedalus

Den **(1864) Daedalus** ass en Asteroid aus der Grupp vun den Apollo-Asteroiden.
Den **Daedalus** gouf de 24. Mäerz 1971 vum Tom Gehrels um Palomar-Observatoire entdeckt.

Genannt ass den Asteroid nom legendäre griicheschen Erfinder Daidalos.

## Kuckt och

* Lëscht vun den Asteroiden
Eddy Merckx

De Baron **Edouard Louis Joseph Merckx**, besser bekannt als **Eddy Merckx**, gebuer de 17. Juni 1945 zu Meensel-Kiezegem an der Belsch, ass e fréiere belsche Vëloscoureur. Hien huet fënnefmol den Tour de France a fënnefmol de Giro d'Italia gewonnen.

Hien ass de Papp vum belsche Vëlossportler Axel Merckx.
## Palmarès
### [[1966]]
* 1. a Milano-Sanremo
* 1. am Grand Prix Pino Cerami
* 1. an der Druivenkoers Overijse
* 1. am Kampioenschap van Vlaanderen

### [[1967]]
* 1. a Milano-Sanremo
* 1. a Gent-Wevelgem
* 1. an der Flèche wallonne
* 1. am Nationale Sluitingsprijs

### [[1968]]
* 1. am Giro d'Italia
* 1. an der Volta Ciclista a Catalunya
* 1. am Tour de Romandie
* 1. am Giro di Sardegna
* 1. a Paris-Roubaix
* 1. an den Tre Valli Varesine

### [[1969]]
* 1. am Tour de France
* 1. am Paris-Nice
* 1. an der Vuelta Ciclista a la Comunidad Valenciana
* 1. am Paris-Luxembourg
* 1. a Liège-Bastogne-Liège
* 1. a Milano-Sanremo
* 1. an der Ronde van Vlaanderen

### [[1970]]
* 1. am Tour de France
* 1. am Giro d'Italia
* 1. am Critérium du Dauphiné libéré
* 1. am Paris-Nice
* 1. am Tour de Belgique
* 1. a Gent-Wevelgem
* 1. a Paris-Roubaix
* 1. an der Flèche wallonne
* 1. an der Coppa Agostoni

### [[1971]]
* 1. am Tour de France
* 1. am Grand Prix du Midi Libre
* 1. am Tour de Belgique
* 1. am Giro di Sardegna
* 1. a Liège-Bastogne-Liège
* 1. am Paris-Nice
* 1. a Milano-Sanremo
* 1. am Giro di Lombardia
* 1. am Omloop Het Volk
* 1. am Rund um den Henninger-Turm
* 1. am Gran Premio Città di Camaiore
* 1. am Präis vu Baden-Baden zesumme mam Herman Van Springel
* 1. an der Cronostafetta zesumme mam Herman Van Springel a Roger Swerts

### [[1972]]
* 1. am Tour de France
* 1. am Giro d'Italia
* 1. a Liège-Bastogne-Liège
* 1. a Milano-Sanremo
* 1. an der Flèche wallonne
* 1. am Giro di Lombardia
* 1. am Giro del Piemonte
* 1. am Giro dell'Emilia
* 1. am Scheldeprijs
* 1. am Brabantse Pijl

### [[1973]]
* 1. am Giro d'Italia
* 1. an der Vuelta a España
* 1. am Giro di Sardegna
* 1. a Liège-Bastogne-Liège
* 1. a Gent-Wevelgem
* 1. a Paris-Roubaix
* 1. am Amstel Gold Race
* 1. am Omloop Het Volk
* 1. am Grand Prix de Fourmies
* 1. am Grand Prix des Nations
* 1. am Trofeo Laigueglia

### [[1974]]
* 1. am Tour de France
* 1. am Giro d'Italia
* 1. am Tour de Suisse
* 1. am Trofeo Laigueglia

### [[1975]]
* 1. an der Setmana Catalana de Ciclisme
* 1. am Giro di Sardegna
* 1. a Liège-Bastogne-Liège
* 1. a Milano-Sanremo
* 1. an der Ronde van Vlaanderen
* 1. am Amstel Gold Race
* 1. an der Druivenkoers Overijse

### [[1976]]
* 1. a Milano-Sanremo
* 1. an der Setmana Catalana de Ciclisme

### [[1977]]
* 1. am Tour Méditerranéen
* 2. am Grand Prix d'Isbergues

## Um Spaweck
Roger de Vlaeminck

De **Roger de Vlaeminck**, gebuer de 24. August 1947 zu Eekloo, ass e fréiere belsche Vëloscoureur. Hien ass de Brudder vum Cyclocrossspezialist Eric de Vlaemink.

## Palmarès
### [[1968]]
* Weltmeeschter am Cyclo-Cross (Amateur)

### [[1969]]
* 1. am Omloop Het Volk
### [[1970]]
* 1. a Liège-Bastogne-Liège
* 1. a Kuurne - Brussel - Kuurne
* 1. am Scheldeprijs
* 1. am Omloop van het Houtland
* 1. an der Druivenkoers Overijse

### [[1971]]
* 1. an de Quatre jours de Dunkerque
* 1. an der Flèche wallonne
* 1. a Kuurne - Brussel - Kuurne
* 1. am E3 Prijs Vlaanderen

### [[1972]]
* 1 am Tirreno - Adriatico
* 1 a Paris-Roubaix
* 1. a Milano-Torino
* 1. an der Coppa Placci
* 1. am Gran Premio Città di Camaiore
* 1. an der Druivenkoers Overijse

### [[1973]]
* 1 am Tirreno - Adriatico
* 1. a Milano-Sanremo
* 1. am Trofeo Matteotti
* 1. am Giro di Toscana
* 2. a Paris-Tours
* 2. am Omloop Het Volk
* 2. am Trofeo Laigueglia
* 2. an der Coppa Bernocchi
* 3. am Giro di Lombardia
* 3. a Milano-Torino
* 6. a der Coppa Placci
* 7. a Paris-Roubaix
* 11. am Giro d'Italia
* 11. am Rund um den Henninger-Turm
* 12. am Giro dell'Emilia
* 13. a Paris-Bruxelles

### [[1974]]
* 1 am Tirreno - Adriatico
* 1 a Paris-Roubaix
* 1. am Giro di Lombardia
* 1. a Milano-Torino
* 1. am Giro del Veneto
* 1. an der Coppa Placci
* 1. an der Druivenkoers Overijse

### [[1975]]
* Weltmeeschter am Cyclo-Cross (Profi)
* 1. am Tour de Suisse
* 1 am Tirreno - Adriatico
* 1 a Paris-Roubaix
* 1. am Züri Metzgete
* 1. am Giro del Lazio
* 1. an der Coppa Agostoni
* 3. am Giro di Toscana

### [[1976]]
* 1 am Tirreno - Adriatico
* 1. am Giro di Lombardia
* 1 am Giro dell'Emilia
* 1. am Giro del Lazio
* 1. an der Coppa Agostoni

### [[1977]]
* 1. am Giro di Sardegna
* 1. am Tirreno - Adriatico
* 1. a Paris-Roubaix
* 1. an der Ronde van Vlaanderen
* 1. am Giro del Piemonte
* 2. am Giro di Toscana

### [[1978]]
* 1. a Milano-Sanremo
* 1. an der Druivenkoers Overijse

### [[1979]]
* 1. a Milano-Sanremo
* 1. am Omloop Het Volk
* 3. am Giro del Trentino

### [[1980]]
* 1. am Trofeo Laigueglia

### [[1981]]
* 1. a Paris-Bruxelles
* 1. am Brabantse Pijl

## Um Spaweck
* Palmarès vum Roger de Vlaeminck op der Websäit vu ''Mémoire du Cyclisme''
Rik Van Looy

De **Rik Van Looy**, gebuer als *Hendrik Van Looy* den 20. Dezember 1933 zu Grobbendonk, a gestuerwen de 17. Dezember 2024 zu Herentals, war e belsche professionelle Vëlossportler.

## Palmarès
### [[1956]]
* 1. an der Ronde van Nederland
* 1. a Gent-Wevelgem
* 1 a Paris-Bruxelles
* 1. am Scheldeprijs
* 1. bei den Trois jours d'Anvers

### [[1957]]
* 1. an der Ronde van Nederland
* 1. a Gent-Wevelgem
* 1. am Scheldeprijs
* 1. an der Coppa Bernocchi
* 1. an der Schaal Sels Merksem

### [[1958]]
* 1 a Paris-Bruxelles
* 1. a Milano-Sanremo
* 1. an der Coppa Bernocchi
* 1. an der Etapp 2B vum Grand Prix Marvan
* 2. bei den Trois jours d'Anvers
* 3. an der Etapp 2A vum Grand Prix Marvan

### [[1959]]
* 1. an der Vuelta Ciclista a la Comunidad Valenciana
* 1 am Giro di Sardegna
* 1 am Giro di Lombardia
* 1. a Paris-Tours
* 1. an der Ronde van Vlaanderen
* 1. am Kampioenschap van Vlaanderen

### [[1961]]
* 1. a Paris-Roubaix
* 1. a Liège-Bastogne-Liège

### [[1962]]
* 1. am Giro di Sardegna
* 1. a Gent-Wevelgem
* 1. an der Ronde van Vlaanderen
* 1. a Paris-Roubaix

### [[1964]]
* 1. a Paris-Luxembourg
* 1. am E3 Prijs Vlaanderen

### [[1965]]
* 1. am Giro di Sardegna
* 1. a Paris-Roubaix
* 1. am E3 Prijs Vlaanderen

### [[1966]]
* 1. am E3 Prijs Vlaanderen

### [[1967]]
* 1. a Paris-Tours

### [[1968]]
* 1. an der Flèche wallonne

### [[1969]]
* 1. am E3 Prijs Vlaanderen

## Um Spaweck
* Dem Rik van Looy säi Palmarès op der Websäit vu ''"Mémoire du Cyclisme"''
Rik van Steenbergen

De **Rik van Steenbergen**, gebuer den 9. September 1924 zu Arendonk an der Belsch, a gestuerwen de 15. Mee 2003, war e belsche Vëloscoureur.

Hie war dräimol Weltmeeschter.

## Palmarès
### [[1943]]
* 1. am Kampioenschap van Vlaanderen
### [[1944]]
* 1. an der Ronde van Vlaanderen
### [[1946]]
* 1. an der Ronde van Vlaanderen
### [[1948]]
* 1. a Paris-Roubaix
### [[1949]]
* 1. an der Flèche wallonne
### [[1950]]
* 1. a Paris-Bruxelles
### [[1951]]
* 2. am Giro d'Italia
### [[1952]]
* 1. a Paris-Roubaix
### [[1954]]
* 1. a Milano-Sanremo
### [[1958]]
* 1. an der Flèche wallonne

## Kuckt och
* Memorial Rik Van Steenbergen
## Um Spaweck
* Dem Rik van Steenbergen säi Palmarès op der Websäit vu ''"Mémoire du Cyclisme"''
Girecourt-sur-Durbion

**Girecourt-sur-Durbion** ass eng franséisch Gemeng an de Vogesen an der Regioun Grand Est.

## D'Schlass vu Girecourt-sur-Durbion
Zu Girecourt-sur-Durbion gëtt et e Schlass aus dem 16. Joerhonnert, dat zënter 1997 op der Lëscht vun de "Monument historique" steet.


Girecourt chateau.JPG
Fichier:Château de Girecourt-sur-Durbion (1).JPG
Fichier:Château de Girecourt-sur-Durbion (2).JPG
Fichier:Chateau et Eglise de Girecourt sur Durbion (88).jpg


## Nopeschgemengen

* Gugnécourt
* Destord
* Dompierre
* Pierrepont-sur-l'Arentèle
Mars Incorporated

D'Entreprise **Mars Incorporated**, an Däitschland, Éisträich a Schwäiz *Masterfoods*, ass en US-amerikanesche Liewesmëttelkonzern, deen ausser bekannte Schockelasrëpper wéi (Mars, Milky Way, Snickers, Twix, M&M's, Bounty, asw. och Déierefudder (Pedigree, Whiskas, Frolic, Kitekat, Sheba, Cesar) produzéiert.

## Um Spaweck
Apollo-Asteroid

**Apollo-Asteroide** sinn Asteroide mat Bunnhallefachse baussenzeg vun der Äerdbunn a mat Exzentrizitéiten, déi duergi fir trotzdeem Periheldistanze bannenzeg vun der Äerdbunn z'erreechen. Asteroide vum Apollotyp kräizen d'Äerdëmlafbunn a ginn nom Asteroid Apollo genannt. Hir Bunnen hunn e Perihel ënner 1,017&nbsp;AE, wat der Aphel-Distanz vun der Äerd entsprécht.
Verschidden Objete kënnen am Perihel souguer a bannenzeg vun de Venus-Ëmlafbunne geroden. Vun Apollo-Asteroide geet als Äerdbunnkräizer e gewësse Risiko fir en Aschlag op d'Äerd aus. Den Apollo-Asteroid (29075) 1950&nbsp;DA war den éischten Objet, fir deen e positive Wäert op der Palermo-Skala fir Aschlagsrisiken ermëttelt gouf.

Bunnbestëmmungen hu gewisen, datt d'Asteroide vun der Haaptceinture wéinst gravitative Stéierunge vum Jupiter op Apollobunnen iwwergoe kënnen. E Beispill dofir sinn d'Alinda-Asteroiden zu deenen e puer Objete vum Apollotyp wéi z.&nbsp;B. (4179) Toutatis gehéieren. Si beweege sech an 3:1-Resonanzen zum Jupiter a gi sou an hirer Bunn gestéiert, wouduerch d'Exzentrizitéite vun dësen Objete stänneg erhéicht ginn, bis d'Resonanz bei enger Approche un ee vun de bannenzege Planéiten opgeléist gëtt.

De gréissten Apollo-Asteroid ass den (1866) Sisyphus mat 8,5&nbsp;km Duerchmiesser. Weider bekannt Vertrieder sinn den (2101) Adonis an (69230) Hermes, deen 1937 op enger 1,5-facher Mounddistanz un eiser Äerd laanscht gezunn, duerno als verscholle gegollt huet, an am Joer 2003 nees erëmfonnt gouf. 1990 waren 63 Apollo-Asteroide bekannt, 1999 schonn 415, am November 2003 nom Minor Planet Center (MPC) 1190 an am August 2006 waren et der 2170.

## Um Spaweck

*  Minor Planet Center
*  Closest Approaches to the Earth by Minor Planets)
*  Apollo Asteroids
*  Unusual Minor Planets
Padoux

**Padoux** ass eng franséisch Gemeng an de Vogesen an der Regioun Grand Est.

## Biller

Fichier:Padoux mairie église écoles 01.JPG|D'Kierch mam Gebai mat der Jongeschoul an der Gemeng (riets)
Fichier:Padoux presbytère église 01.JPG|De Presbytère
Fichier:Padoux pompes 01.JPG|D*'Salle des pompes*
Fichier:Padoux école de filles 01.JPG|D'Meederchersschoul


## Nopeschgemengen
*Vomécourt
*Bult
*Dompierre
*Badménil-aux-Bois